ยังลงไม่เลิก! ตลาดหุ้นโลกช่วงนี้ - FINNOMENA
เมื่อคืน NASADAQ นำดัชนีตัวอื่นในอเมริกา ปิดดิ่งมากกว่า -329.52 จุด หรือ -4.63% ขณะที่ Dow Jones และ S&P500 ปิดลบไป -2.41% และ -3.09% ตามลำดับ
25 ต.ค. 2561

เมื่อคืน NASADAQ นำดัชนีตัวอื่นในอเมริกา ปิดดิ่งมากกว่า -329.52 จุด หรือ -4.63% ขณะที่ Dow Jones และ S&P500 ปิดลบไป -2.41% และ -3.09% ตามลำดับ
สาเหตุการปรับตัวลงของ NASDAQ น่าจะมาจาก ความกังวลเรื่อง Valuation ที่สูง และลุ้นผลประกอบการที่จะทยอยออกมาว่า ยอดขายอาจยังโตได้อย่างที่นักวิเคราะห์คาดการณ์
ขณะที่ กระทรวงพาณิชย์สหรัฐฯรายงาน ยอดขายบ้านใหม่ร่วง 5.5% ในเดือนก.ย. เมื่อเทียบรายเดือน สู่ระดับ 553,000 ยูนิต ซึ่งเป็นระดับต่ำสุดนับตั้งแต่เดือน ธ.ค.ปี 2016 และเป็นการปรับตัวลงติดต่อกัน 4 เดือน
ด้าน 10Y US Treasury Yield ย่อลงมาอยู่ที่ 3.103% หลังจากตลาดเข้า Risk Off Mode มีแรงซื้อกลับเข้ามาในตราสารหนี้แทน กดดันให้ Yield ปรับลดลง
เช้านี้ Nikkei 225 ดิ่งลงมากกว่า -3.38% Taiwan Weighted -2.67% ขณะที่หุ้นจีน SZSE Component ลบอยู่ -2.4% หุ้นไทย เราไปดูกันว่า 1,600 จุด จะรับอยู่หรือไม่
ที่มา : https://www.facebook.com/MrMessengerDiary/
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: